เรื่องร้องเรียน (ไม่ระบุ) วันที่ 2022-06-22 05:17:42 — แขวงมีนบุรี เขตมีนบุรี กรุงเทพมหานคร
สวัสดีค่ะ. ท่านผู้ว่า

ดิฉันเป็นผู้ปกครองนักเรียนในสังกัดกทม.ค่ะ มีเรื่องอยากขอความเห็นใจ และแจ้งถึงปัญหาที่เกิดขึ้นค่ะ

ดิฉันเป็นแม่ลูก 3 ลูกเรียนอยู่ในรร.สังกัดกทม ย่านมีนบุรี หลังจากเปิดเทอมมา แม่มีความทุกข์ใจ และกังวลใจมากค่ะ หลังจากเปิดเทอมมาทางรร.มีจัดให้สอนพิเศษช่วงเย็น โดยใช้คำว่า สอนซ่อมเสริม สอนเสริมต่างๆ แต่จะเป็นไปได้อย่างไรค่ะ เมื่อครูและรร.  มีการเก็บเงินนร.ที่เรียน ช่วงเย็น 15.30-16.30 ซึ่่่งอยูู่ในเวลาราชการ เก็บเงินเรียนคนละ 400 บาท แต่พูดว่าตามความสมัครใจ ลูกแม่มาขอเรียนกันทั้ง 3 คน แม่ยังไม่มีเงินให้เรียน แต่ไม่รู้จะทำยังไง ลูกพูดแต่ว่ากลัวจะเรียนไม่ทันเพื่อน ครูดูแลเด็กเรียนพิเศษดีกว่าพวกหนู แม่ก็พูดไม่ออก ลูกแม่เรียนไม่เก่ง พยายามส่งไปแต่เช้า เพื่อหาครู เผื่อครูจะเรียกให้อ่านหนังสือบ้างแต่ไม่มี มีแต่พูดว่า เรียนเสริมไหม ช่วงเย็นจะได้ดีขึ้น แม่ไม่เข้าใจเลยค่ะ ในเมื่อครูมีหน้าที่สอนในเวลางาน ในสถานที่ราชการอยู่แล้ว แต่ทำไมถึงเรียกเก็บเงินค่าเรียนพิเศษเสริมด้วย แบบนี้ครูจะสอนในห้องเรียนเต็มที่ได้อย่างไร

ฝากคำถามถึงท่านผู้ว่า อ.ชัชชาติ
1. รร.เป็นสถานที่ราชการ. สามารถเปิดทำการสอนเสริม ซ่อมเสริม พิเศษต่างๆ โดยมีการเรียกเก็บเงิน แต่อ้างว่าสมัครใจได้ด้วยหรอค่ะ
2. ครูมีหน้าที่สอน และปฏิบัติงานในเวลาทำงานอยู่แล้ว ทำไมถึงสามารถเรียกเก็บค่าใช้จ่ายนร.ได้ 
3. ครูสามารถนำสถานที่ราชการ สิ่งของ ไฟฟ้าของหลวง ไปใช้หาผลประโยชน์ส่วนตัวได้ด้วยหรอค่ะ
4. สวัสดิการครูไม่เพียงพอ หรืออย่างไร ครูถึงมาหารายได้ โดยอ้างคำว่า สมัครใจเรียนเสริม (เสียเงิน) กับนักเรียนได้แบบนี้ ทั้งที่เป็นหน้าที่ 
5. จากการค้นหา ในปี 2563 เคยมีหนังสือแจ้งให้รร.สังกัด กทม. งดสอนเสริมแล้ว แต่สุดท้ายกลับมีอีก เกิดจากปัจจัยเรื่องผลประโยชน์ร่วมของตัวผู้บริหารร กับคณะครูหรือไม่ 
6. ความเท่าเทียมกันของนักเรียนภายในรร ความเหลื่อมล้ำที่ถูกแสดงออกโดยคำว่า สมัครใจเสียเงินเรียน มีผลต่อตัวเด็กโดยตรง
7. หากครูููสอนเต็มที่ในห้องเรียน จะเกิดการเรียนพิเศษไหม
8. สุดท้ายครูในรร.  เป็นครูโดยหน้าที่ ใจรัก หรืออยากเป็นแค่ติวเตอร์ให้สอบได้ แต่ขาดความรู้สึกรวมด้านอื่นๆ กันแน่

ขอบคุณค่ะ
จากคุณแม่ลูก 3 ไม่มีเงินส่งเรียนเสริม เสียตัง แค่อยากได้รร.ที่มีครูที่ไม่หวังประโยชน์อย่างแท้จริง
หากได้รับเมล์ฉบับก่อนแล้ว ต้องขออภัยเป็นอย่างสูง

เคยส่งทาง email เพื่อนชัชชาติ แต่ไม่แน่ใจว่าถึงไหมคะ